Халет Чамбел

Халет Чамбел (төр. Halet Çambel;  27 август 1916 йыл  — 12 ғинуар 2014 йыл) — төрөк  археологы һәм рапирасыһы.  Олимпия уйындарында ҡатнашҡан беренсе мосолман ҡатын-ҡыҙHalet Çambel - obituary - Telegraph.

 Тормош юлы 
Халет Чамбел 1916 йылдың 27 авгусында Берлинда тыуа. Атаһы Хәсән Йәмил Бәк — хәрби атташе, Мостафа Кәмал Ататөрктөң дуҫы. Әсәһе Чамбел, Рәмзиә Ханым, ул ваҡытта Германияла Ғосман империяһы илсеһе вазифаһын биләгән Бөйөк Вәзир Ибраһим Хаҡҡының ҡыҙы була.

Халет Чамбелкыҙҙар өсөн Арнавуткёй америка мәктәбендә уҡый (һуңыраҡ был мәктәп Роберт көллиәте исемен ала). Мәктәптә уҡығанда фехтование менән шөғөлләнә башлай. 1933—39 йылдарҙа Париж университетында археология өйрәнә. 1940 йылдан Истанбул университетында ассистент булып эшләй. 1944 йылда докторлыҡ дәрәжәһен ала. Ике йыл дауамында Германиялағы  саҡырылған профессор булараҡ эшләй. 1984 йылда эмерит вазифаһын ала.

1936 йылғы Олимпия уйындарында рапирала  Төркиә өсөн сығыш яһай . Олимпия уйындарында ҡатнашҡан беренсе мосолман ҡатын-ҡыҙ тип һаналаNew fields to conquer for Muslim sportswomen .

Икенсе бөтә донъя һуғышы тамамланғандан һуң, Истанбул университетында археология уҡытҡан немец архитекторы Хельмут Боссертта уҡый. Улар бергә беҙҙең эраға тиклем ун икенсе быуат ерлеге булған Каратепта ҡаҙыу эштәрен алып баралар, шулай уҡ ҡаҙыныуҙарҙа Бахадыр Алҡым да ҡатнаша.

Халет Чамбел Төркиәнең мәҙәни мираҫын һаҡлау өсөн сығыш яһай. Джейхан йылғаһындағы дамба төҙөлөшөнә ҡаршы сығыш яһай, сөнки был археология өсөн ҡиммәт территорияларҙы һыу баҫыуға килтерергә мөмкин була. Һыу баҫыуҙы булдырмаҫ өсөн, Чамбел властарҙы һыу кимәлен кәметергә кәрәклегенә күндерә алаAn archaeologist digs through her life.

2004 йылда Чамбел принц Клаустың Голландия премияһы менән бүләкләнәKaratepe-Aslantaş Azatawitaya ve Halet Çanbel .

2014 йылдың 12 ғинуарында Истанбулда вафат булаArkeolog Halet Çambel vefat etti.

 Шәхси тормошо 
Олимпия уйындарынан ҡайтҡас, Чамбел журналист һәм архитектор  Наил Чакырхан  менән таныша. Чамбел һәм Чакырхан 70 йылға яҡын, Наил Чакырхан вафат булғансы бергә йәшәгән.

 Иҫкәрмәләр 

Категория:27 августа тыуғандар
Категория:1916 йылда тыуғандар
Категория:Берлинда тыуғандар
Категория:12 ғинуарҙа вафат булғандар
Категория:2014 йылда вафат булғандар
Категория:Википедия:Викимәғлүмәттә сығанағы булған мәҡәләләр
Категория:Истанбулда вафат булғандар
Категория:Алфавит буйынса археологтар
Категория:Төркиә археологтары
Категория:Олимпия уйындарында ҡатнашыусылар
Категория:Фехтовальщиктар
Категория:Төркиә педагогтары